Испаниатәи ақалақь Мурсиа еизаз Евроеидгыла алахәылацәа 36 ҳәынҭқарра рҟнынӡа арҭбааразы аҽазыҟаҵара алшара иалацәажәоит. Ари аинформациа иануп Евроеидгыла Ахеилак аҿы Испаниа ахантәаҩра адаҟьаҿы.
Аларҵәара зауз аинформациала, цәыббра 28-29 рзы иформалым аминистериалаҿ, Евроеидгыла арҭбаареи астратегиатә автономиеи азҵаарақәа ирылацәажәоит. Ишазгәаҭоу ала, ахадаратә ҵакы амазаауеит 36 алахәылацәа рыла Евроеидгыла аиҿкааразы аҩныҵҟатәи аҽазыҟаҵара азҵаара.
Иара убас , акандидат астатус змоу аҳәынҭқаррақәа иаҳа ишрыцхрааша иалацәажәоит.
Ишазгәаҭоу ала, еидҳәалоу абарҭ 2 зҵаарак рышьаҭала, Евроеидгыла астратегиатә усхәаҧштә ҿыц еиқәдыршәоит, уи шьақәдырҕәҕәоит 2024 шықәсазы, Евроеидгыла Ахеилак аҿы Бельгиа ахантәаҩраан.